Zakarpatská oblasť

Zakarpatská oblasť je oblasť na západe Ukrajiny na území Podkarpatskej Rusi, ktorá sa stala súčasťou Ukrajiny až po 2. svetovej vojne sovietskou anexiou. Administratívnym strediskom oblasti je Užhorod. Ďalšími dôležitými mestami sú Mukačevo, Chust a Čop so svojím železničným uzlom a hraničným prechodom do Maďarska, centrum dopravnej infraštruktúry. Oblasť leží v časti Karpát a je strategickým stredoeurópskym regiónom, z dôvodu čoho aj bola anektovaná Sovietskym zväzom v roku 1945. Je dôležitým turistickým a dopravným regiónom s množstvom lyžiarskych a kúpeľných stredísk.

Názov 
 po slovensky Zakarpatská oblasť
 po ukrajinsky Закарпатська область, Zakarpats’ka oblast’

Dejiny 
Pozri: Podkarpatská Rus

Geografia 
Administratívne územie Zakarpatskej oblasti sa rozkladá na približne  (ako u nás kraj) v Karpatoch na západe Ukrajiny. Je to jediná ukrajinská oblasť, ktorá hraničí so štyrmi štátmi – Poľskom, Slovenskom, Maďarskom a Rumunskom. Na západe hraničí s Podkarpatským vojvodstvom v Poľsku, Prešovským a Košickým krajom na Slovensku, Boršodsko-abovsko-zemplínskou a Sabolčsko-satmársko-berežskou župou v Maďarsku, na juhu s rumunskými župami Satu Mare a Maramureș. Zo severu hraničí s ukrajinskou Ľvovskou oblasťou a na východe s Ivanofrankivskou oblasťou.

V Zakarpatskej oblasti prevažujú pohoria a pahorkatiny s listnatými a ihličnatými lesmi a alpskými lúkami. Hory tvoria približne 80 % územia Zakarpatskej oblasti. Hory sa dvíhajú od juhu z Panónskej nížiny až k vrcholom Karpát na severe. Na východnej hranici oblasti sa nachádza najvyššia hora Ukrajiny Hoverla () v Čornohore. Najnižší bod oblasti, , leží pri obci Ruské Gejovce (Руські Геївці) v Užhorodskom okrese (rajóne).

Najvýznamnejšou riekou je Tisa, ktorá pramení neďaleko Rachova a miestami tvorí hranicu s Rumunskom a Ukrajinou. Ďalšími dôležitými riekami sú Latorica, Uh, Boržava a Trebeľa. Región leží v miernom podnebnom pásme s kontinentálnou klímou, s priemernými zrážkami 700 ročne a priemernými teplotami +21 °C v lete a –4 °C v zime.

Mestá a obce 

V Zakarpatskej oblasti je 11 miest (podľa počtu obyvateľov, v tisícoch: Užhorod 118, Mukačevo 82, Chust 40, Berehovo 27, Vynohradiv tiež známy ako Veľký Sevľuš 25, Svaľava 18, Rachiv 17, Ťačiv 11, Iršava 10, Čop 9, Perečín alebo Perečany 7), 19 sídel mestského typu a (aspoň) 579 ďalších obcí.

Demografia 

Pri sčítaní v roku 2001 žilo v Zakarpatskej oblasti 1 254 614 obyvateľov. Odhad z roku 2004 hovorí o 1,2 milióne obyvateľov. 

Podľa oficiálnych ukrajinských čísel na území Zakarpatskej oblasti nežije ani jeden Rusín, napriek tomu, že v rokoch 1918 – 1939 tvorili na tomto území väčšinu.

Etnickí Rusíni tvoria väčšinu populácie, úradne evidovaní ako Ukrajinci s 80,5 %, Maďari sú najvýznamnejšou menšinou s 12,1 %. Ďalšími významnými menšinami sú Rumuni (2,6 %), Rusi (2,5 %), Rómovia (1,1 %), Slováci (0,5 %) a Nemci (0,3 %). Rusíni žijúci na Ukrajine sú v tejto krajine považovaní nie za samostatný národ, ale za etnickú skupinu ukrajinského národa. Podľa posledného sčítania sa za Rusínov (ako samostatný národ) považuje asi 10 000 obyvateľov, teda asi 0,8 % populácie. 

Kultúra a jazyk národností sa tu rešpektuje – okrem rusínskej národnosti, ktorá oficiálne neexistuje – a tak sa tu nachádza i veľa národnostných spolkov či škôl (okrem rusínskych, keďže tam podľa ukrajinských údajov žiadni Rusíni nežijú). Dá sa tu dorozumieť aj po slovensky.

Administratívne členenie 
Zakarpatská oblasť sa donedávna členila na 13 rajónov (okresov):
 Berehovský rajón
 Veľkoberezniansky rajón
 Vynohradivský rajón
 Volovecký rajón
 Iršavský rajón
 Mižhirský rajón
 Mukačevský rajón
 Perečínsky rajón
 Rachivský rajón
 Svaľavský rajón
 Ťačivský rajón
 Užhorodský rajón
 Chustský rajón

V roku 2019 bola realizovaná administratívna reforma, ktorou sa počet okresov výrazne znížil na 6 rajónov:
 Berehovský rajón
 Chustský rajón
 Mukačevský rajón
 Rachivský rajón
 Ťačivský rajón
 Užhorodský rajón

Štatistické údaje o slovenskej komunite 
Počet Slovákov v jednotlivých okresoch, mestách a v obciach na Zakarpatskej Ukrajine (podľa odhadu Matice slovenskej na Zakarpatsku):

 Užhorodský rajón (1 260 – bez mesta Užhorod)
 Mesto Užhorod (3 814) 
 obec Antalovce; do r. 1995 Antonivka (300)
 obec Seredné (210)
 obec Storožnycia (750)
 Mukačevský rajón (288 – bez mesta Mukačevo)
 mesto Mukačevo (515)
 obec Koľčynо (195)
 Iršavský rajón (261)
 obec Dlhé (206)
 Svaľavský rajón (417 – bez mesta Svaľava)
 mesto Svaľava (322)
 Berehovský rajón (228)
 Veľkoberezniansky rajón (221)
 Perečínsky rajón
 mesto Perečín (281)
 obec Turie Remety (172)

Referencie

Iné projekty

Externé odkazy 
 oficiálna stránka Podkarpatskej Rusi v originálnej podkarpatskoruskej slovenčine 
 Zakarpatská oblasť – informácie a fotografie
 Zakarpatská Múzeum ľudovej architektúry a života 
 Sčítání lidu v republice Československé ze dne 15. února 1921 - štatistické údaje z r. 1921, kedy bola Zakarpatská oblasť súčasťou prvej Československej republiky - dostupné v Digitálnej knižnici UKB

 
Regióny s administratívnym centrom Užhorod
Oblasti na Ukrajine